<classify> KAMPUNI ya Mafuta ya Total imepunguza bei ya mafuta yake kwa kutoa punguzo la Sh 70 kwa kila lita ya mafuta, muda wa siku tatu, kuanzia leo katika baadhi ya vituo vyake katika baadhi ya mikoa Tanzania nzima.Taarifa hiyo iliyotolewa na Meneja wa Operesheni wa vituo vya Total, William Fillet, ilisema uamuzi huo wa kupunguza bei ya mafuta katika vituo vyao ni ili kuwapatia zawadi ya upendo wateja wao kwa lengo la kuwawezesha na wao kusambaza upendo kwa wengine katika Siku ya Wapendanao, kwa wateja wao, kwa kuonesha ishara ya upendo na kuwawezesha kusherehekea siku hiyo kwa upendo.Mkurugenzi wa Sheria na Uhusiano wa Total, Marsha Kileo alisema sambamba na punguzo hilo la bei kwenye mafuta, pia wateja wote wa kike, watakaonunua chochote kwenye maduka ya Bonjur, yaliyoko kwenye kila kituo cha Total, watapatiwa zawadi ya maua ya Valentine kuonesha upendo. Kileo alisema punguzo hilo lenye kaulimbiu ya Fill Up With Love yaani jaza mafuta kwa mapenzi.Aliwakumbusha Watanzania kuwa ukijaza mafuta kwenye kituo cha Total, haujazi mafuta tu, bali unajaza mafuta ya Total Excellium, ni mafuta yenye viambata vya kuifanya gari yako itumie mafuta kidogo, kwa kwenda umbali mrefu, huku mafuta hayo, yakiboresha injini ya gari yako. Jumla ya vituo 16 vya mafuta vya Total ndivyo vimeteuliwa kuendesha kazi hiyo ya kugawa upendo katika mikoa ya Dar es Salaam, Dodoma, Arusha, Moshi, Mwanza Mbeya na Morogoro.Total ni kampuni ya kimataifa ya nishati ya mafuta na gesi na ni moja ya kampuni za kwanza kabisa za kimataifa kujihusisha katika nishati ya jua duniani kote. Ipo katika nchi zaidi ya 130. Total Tanzania ni kampuni ya mafuta ya petroli iliingia nchini Tanzania tangu mwaka 1969. Biashara ya Total Tanzania inalenga katika kutoa huduma za usambazaji na uuzaji wa mafuta ya petroli, dizeli vilainishi na bidhaa za mafuta, ambayo ni kuuzwa katika vituo mbalimbali vya mafuta na pia katika idara maalumu ndani yake.  <topic>: KITAIFA 